


' TY NEWYDD Y WENALLT, 


WENarLLr, hoff anedd, a chwalwyd, 
Y muriau a dynwyd i lawr, 

Y chwalwr a ddeuodd i fyny, 

'Does gareg ar gareg yn awr; 
Yr aelwyd hen ffasiwn fantellfawr, 

Lle treuliwyd aml orig yn llon, 
A'i setel, y gornel glyd ddiddos, 

Nid oes ond y fan lle bu hon. 


Ond chwaled y chwalwr a chwalo, 
Er cymaint y distryw wnaeth o, 

Y WENALLT a saif mewn eglurder 
Hyd heddyw ar leni ein co'; 

A thra byddo ffun yn ein ffroenau 
Drych adgof a'i dengys o hyd, 

Hyd bythoedd fe saif yn ein meddwl 
Mor eglur â thŷ yn y byd. 


Fe erys ei ffurf yn ein gwyddfod, 
Ei furiau gwyngalchog a'i dô, 
Yr ardd fach brydferthai ei wyneb, 
Ei ffenest a'i dalcen bach o; 
Er nad ydoedd wych ac addurnol 

A helaeth fel llawer o dar, 
Nid ydoedd ein serch tuag atto 
Er hyny un gronyn yn llai. 


Er coledd mawr serch at a fuodd, 
Na laesed ein parch i'r hyn sydd, 
I ddynion a gwledydd a theioedd, 
Fe wyddom mae'u tymhor a'u dydd; 
Pob parch i Miss Williams ac Ifor 
Am feddwl a llunio mor llawn, 
Drwy hyny caed sail i'r anturiaeth 
A modd gallu d'weyd,— Da iawn. 


Dafydd Parry, Llandderfel, ddyn gwrol, 
Oes achos rhoi Jones wrth ei gwt ? 
Efe oedd vr arch-adeiladydd 
A'i lluniodd mor hynod o dwt; 
Efe yw saer coed yr adeilad, 
Mae'n grefftwr deheuig, mi wn, 
Pan fo g*da'i forthwyl a'i fwyall, 
Yr unwedd â phan efo 'i wn. 

Bu John Jones yr Hendref yn ddiwyd 
Yn hollti y cerrig o dde, 


: Ag ebill a phylor yn fedrus, 


Does gerrig o'u bath yn y lle; 

Er c'leted y cerrig a driniai 
Dan chwiban y gwnai ef y gwaith, 

Nid chwiban pen-chwiban chwaith ydoedd— 
Yn fuan d'ai'r garreg dan graith. 


John Jones gyda hyn 'maflai ynddi, 
Bryngoleu, un goleu yw e, 

A'r celfydd ben saer a'i hebryngai 
Yn daclus gysonaidd i'w lle; 

Ei weled yn mesur a thrafod 
Y cerrig, priddfeini a'r mort, 

Wnai 'i ddynion, yn hen ac yn ieuainc 
Gyd-floeddio—Wel dyma'r iawn sort. 


Edward Griffiths, Glan'rafon, oedd yma 
Yn eilydd rhagorol i'r gwr, 
Yn fedrus yn codi 'r adeilad 
Yn debyg i gastell neu dŵr; 
A Thedi, iê Tedi, oedd hefyd 
Yn brysur yn gwneuthur ei ran, — 
Am gymrwd a thendio, ei hafal 
Ni welwyd mewn gwlad nac mewn llan. 


John Edwards, Llandderfel, dan siarad, 
Ond cofier, nid siarad i gyd, 
Na, na, mae y gwaith gwblhâodd, 
Yn tystio i'w led ac i'w hyd;; 
Bu ddyfal yn estyn ei gymhorth 
I'r seiri. gwaith maen a gwaith coed, 
A bron iawn na fentrwn ni ddwedyd 
Na bu 'r un o'i fath o erioed. 


Charles Jones, o Landderfel, a'i gwmni, 
(Llandderfel, Llandderf2l, o hyd,) 
Fu'n gosod y llechi er gwneuthur 
Yr anedd yn ddiddos a chlyd; 
Ffarwel i hen furiau anwastad 
A'u cerrig fel allan o drefn, 
Mae'r ty yn gyffelyb i balas, 
Pob 'stafell a'i muriau mor lefn. 


Dan ffafar y nefoedd mewn tywydd, 
A'r dynion yn gweithio mewn trefn, 
Y ty a gyfodwyd yn gyflym— 
Daeth Wenallt yn Wenallt drachefn ; 
Mae pawb ag un llais yn cyhoeddi 
Gadarned a hardded ei ddrych, 
Hir oes a phob clod fo i'r dynion 
Godasant adeilad mor wych. 

